[pic] | COMISIA COMUNITĂŢILOR EUROPENE |

Bruxelles, 21.10.2009

COM(2009) 548 final

RAPORT AL COMISIEI CĂTRE PARLAMENTUL EUROPEAN ȘI CĂTRE CONSILIU

AL DOILEA RAPORT FINANCIAR AL COMISIEI CĂTRE PARLAMENTUL EUROPEAN ȘI CĂTRE CONSILIU privind FONDUL EUROPEAN DE GARANTARE AGRICOLĂ– EXERCIȚIUL FINANCIAR 2008 – {SEC(2009) 1368 final}

CUPRINS

1. PROCEDURA BUGETARĂ 5

1.1. Proiectul preliminar de buget pentru 2008 5

1.2. Proiectul de buget pentru 2008 5

1.3. Scrisoarea rectificativă pentru 2008 5

1.4. Venituri alocate FEGA 5

1.5. Venituri provenite din sumele temporare acordate pentru restructurarea sectorului zahărului 6

1.6. Adoptarea bugetului pentru 2008 6

1.7. Bugetul rectificativ nr. 3/2008 7

1.8. Partea reprezentată de bugetul FEGA din bugetul total al UE 7

2. TREZORERIE ȘI GESTIONAREA CREDITELOR 7

2.1. Gestionarea creditelor 7

2.1.1. Credite disponibile pentru exercițiul financiar 2008: 7

2.1.2. Reporturi automate ale creditelor din 2007 8

2.2. Plățile lunare 8

2.2.1. Plăți lunare către statele membre 8

2.2.1.1. Plăți lunare din cheltuielile prevăzute 8

2.2.1.2. Decizii privind plățile lunare pentru 2008 9

3. EXECUȚIA BUGETULUI FEGA PENTRU 2008 9

3.1. Introducere 9

4. COMENTARII PRIVIND EXECUȚIA BUGETULUI AGRICOL PENTRU 2008 10

4.1. Intervenția pe piețele agricole 10

4.2. Ajutoare directe 11

5. COMENTARII PRIVIND EXECUȚIA VENITURILOR ALOCATE 11

5.1. Venituri alocate FEGA 11

5.2. Sumele temporare acordate pentru restructurarea sectorului zahărului 12

6. COMENTARII PRIVIND EXECUȚIA FONDULUI DE RESTRUCTURARE A SECTORULUI ZAHĂRULUI 12

7. DEFALCAREA CHELTUIELILOR PE CATEGORII 12

ANEXA 1 ANEXA 2 ANEXA 3 ANEXA 4 ANEXA 5 ANEXA 6 | PROCEDURA BUGETARă PENTRU 2008 – CREDITE DE ANGAJAMENT FEGA PARTEA REPREZENTATă DE BUGETUL FEGA ÎN BUGETUL UE PENTRU PERIOADA 2002-2008 ANALIZA EXECUțIEI BUGETARE A FEGA -EXERCIțIUL FINANCIAR 2008 ANALIZA EXECUțIEI BUGETARE A FEGA –EXERCIțIUL FINANCIAR 2008 – VENITURI AALOCATE. C4 & C5 EXECUțIA BUGETULUI FEGA PE ARTICOLE șI PE STATE MEMBRE – EXERCIțIUL FINANCIAR 2008 EVOLUțIA DEFALCăRII CHELTUIELILOR FEGA – EXERCIțIILE FINANCIARE 2003-2008 |

Notă: Prezentul raport este însoțit de un document de lucru detaliat al serviciilor Comisiei.Textul integral al acestui document de lucru (în engleză) și tabelele anexate (în engleză) vor fi disponibile și pe site-ul web Europa al DG Agricultură (http://ec.europa.eu/agriculture/fin/finrep_en.htm). |

PROCEDURA BUGETARĂ[1]

Proiectul preliminar de buget pentru 2008

Proiectul preliminar de buget (PPB) pentru 2008 a fost adoptat de Comisie și propus autorității bugetare la începutul lunii mai 2007. Creditele de angajament propuse pentru Fondul European de Garantare Agricolă (FEGA), finanțate de la rubrica 2 din cadrul financiar 2007-2013, au totalizat42 498,99 milioane EUR.

Proiectul de buget pentru 2008

Consiliul a adoptat proiectul de buget pentru 2008 în iulie 2007. Față de proiectul preliminar de buget, creditele FEGA au fost reduse cu 550,0 milioane EUR.

Scrisoarea rectificativă pentru 2008

În octombrie 2007, Comisia a adoptat scrisoarea rectificativă nr. 2 la proiectul preliminar de buget pentru 2008, fixând necesarul de credite de angajament pentru FEGA la 41 166,49 milioane EUR, ceea ce reprezintă o sumă cu 1 332,5 milioane EUR mai mică decât suma corespunzătoare din proiectul preliminar de buget.

Venituri alocate FEGA[2]

Pe baza articolului 34 din Regulamentul (CE) nr. 1290/2005 al Consiliului privind finanțarea politicii agricole comune[3], veniturile provenite din corecții financiare efectuate în temeiul deciziilor de verificare a conformității, din corectarea neregulilor și din taxele pentru lapte sunt desemnate ca venituri alocate pentru finanțarea cheltuielilor FEGA. Conform acestor reguli, veniturile alocate pot fi utilizate, parțial sau în întregime, pentru a acoperi finanțarea cheltuielilor FEGA. În cazul în care o parte din aceste venituri nu se utilizează, aceasta se va reporta automat în exercițiul bugetar următor.

În momentul stabilirii bugetului pentru 2008, s-a făcut o estimare a acestor venituri, atât pentru exercițiul bugetar următor, cât și în ceea ce privește suma susceptibilă de a fi reportată din exercițiul bugetar 2007 în 2008. Această estimare a fost luată în considerare în momentul în care autoritatea bugetară a adoptat creditele bugetului pentru 2008. Mai exact:

- veniturile provenind din sumele recuperate în urma verificării conformității și a corectării neregulilor au fost estimate la 500,0 milioane EUR și, respectiv, 80,0 milioane EUR, în timp ce veniturile provenite din taxele pentru lapte au fost estimate la 219,0 milioane EUR. Prin urmare, suma veniturilor alocate susceptibile de a fi generate în cursul exercițiului bugetar 2008 a fost estimată la 799,0 milioane EUR;

- suma veniturilor alocate susceptibile de a fi reportate din exercițiul bugetar 2007 în 2008 a fost estimată la 1 138 milioane EUR.

Suma totală de 1 937,0 milioane EUR a fost luată în considerare prin reducerea cu 467,0 milioane EUR a creditelor solicitate pentru fondurile operaționale destinate organizațiilor de producători din sectorul fructelor și legumelor și cu 1 470,0 milioane EUR a creditelor solicitate pentru schema de plată unică. Pentru aceste scheme, autoritatea bugetară a acordat în final credite însumând 105,0 milioane EUR și, respectiv, 27 220,0 milioane EUR.

Venituri provenite din sumele temporare acordate pentru restructurarea sectorului zahărului[4]

Sumele temporare acordate pentru restructurarea sectorului zahărului sunt considerate ca fiind venituri alocate, destinate finanțării ajutorului pentru restructurarea acestui sector și a altor ajutoare prevăzute de Fondul de restructurare a sectorului zahărului. Pentru fiecare an de comercializare, începând cu 2006/2007 și până în 2008/2009, aceste sume se referă la contingentele de zahăr, sirop de inulină și izoglucoză deținute de operatori în fiecare stat membru și trebuie să fie vărsate fondului de către statele membre în două tranșe ale căror termene limită sunt 31 martie și, respectiv, 30 noiembrie ale fiecărui an. La momentul stabilirii bugetului pentru 2008, aceste venituri erau estimate la 2 374,0 milioane EUR pentru exercițiul bugetar următor. În același timp, se preconiza reportarea sumei de 530,0 milioane EUR din exercițiul bugetar 2007 în 2008.

Adoptarea bugetului pentru 2008

Parlamentul European a adoptat bugetul pentru 2008 în sesiunea sa plenară din decembrie 2007, majorând cu 10 milioane EUR sumele propuse pentru FEGA în a doua lectură a Consiliului.

Creditele de angajament și creditele de plată FEGA disponibile inițial erau în valoare de 40 876,5 milioane EUR, respectiv 40 945,6 milioane EUR. În plus, s-au transferat de la rezervă credite de angajament însumând 19,8 milioane EUR, privind postul11 02 03 01, totalul creditelor de angajament ajungând astfel la 40 896,3 milioane EUR. Diferența dintre creditele de angajament și creditele de plată se datorează faptului că se folosesc credite diferențiate pentru plățile efectuate direct de Comisie pentru promovarea produselor agricole, pentru strategia politică și măsurile de coordonare în domeniul agriculturii, pentru măsurile privind piața produselor pescărești, precum și pentru măsurile veterinare și fitosanitare.

Pentru agricultură și dezvoltare rurală (domeniul de politică 05), principalele categorii de cheltuieli privesc intervențiile pe piețele agricole pentru care s-au prevăzute credite de angajament în valoare de 4 032,4 milioane EUR și ajutoarele directe, pentru cares-au prevăzut 36 832,0 milioane EUR. În plus, în bugetul pentru 2008 au fost prevăzute credite de angajament în valoare de 281,7 milioane EUR pentru măsuri veterinare și fitosanitare (domeniul de politică 17) și de 32,5 milioane EUR pentru măsuri privind piața produselor pescărești (domeniul de politică 11).

Bugetul rectificativ nr. 3/2008

În iunie 2008, Comisia a propus, iar autoritatea bugetară a acceptat o rectificare, prin bugetul rectificativ nr. 3/2008, a creditelor de angajament și de plată din bugetul pentru 2008, majorând creditele de angajament cu130,0 milioane EUR și creditele de plată cu 63,95 milioane EUR pentru fondul veterinar de urgență din domeniul de politică 17 – măsuri veterinare și fitosanitare, cu scopul de a finanța costurile campaniei de vaccinare de urgență împotriva izbucnirii bolii limbii albastre în mai multe state membre.

Partea reprezentată de bugetul FEGA din bugetul total al UE

Partea reprezentată de bugetul final al FEGA (credite de angajament) din bugetul total al UE pentru perioada 2002-2008 figurează în anexa 2.

TREZORERIE ȘI GESTIONAREA CREDITELOR

Gestionarea creditelor

Credite disponibile pentru exercițiul financiar 2008:

Secțiunea „cheltuieli” din buget (1) | Credite de angajament | Credite de plată |

1. Credite inițiale pentru FEGA (2) | 40 896 318 768 | 40 945 600 500 |

2. Buget rectificativ | 130 000 000 | 63 950 000 |

3. Credite finale pentru FEGA, din care: | 41 026 318 768 | 41 009 550 500 |

3a. Credite pentru gestionarea repartizată [cu excepția ITDR (3) pentru UE 10] | 40 510 000 000 | 40 510 000 000 |

3b. Credite pentru cheltuieli directe (4) | 516 318 768 | 379 550 500 |

3c. Credite pentru ITDR UE 10 | 0 | 120 000 000 |

(1) Credite înscrise în bugetul pentru 2008 ținând seama de veniturile alocate estimate pentru 2008 și de veniturile alocate susceptibile de a fi reportate din 2007 în 2008 în conformitate cu articolul 10 din Regulamentul (CE) nr. 1605/2002 al Consiliului. (2) Creditele de angajament inițiale includ o sumă de 19 828 768 EUR transferată din rezervă și privind postul 11 02 03 01. (3) ITDR: Instrumentul tranzitoriu pentru dezvoltare rurală pentru UE 10. (4) 80% din creditele de angajament privesc DG SANCO. Restul privesc deopotrivă DG AGRI și DG MARE. |

Execuția creditelor disponibile pentru exercițiul financiar 2008

Măsura | Execuția creditelor de angajament | Execuția creditelor de plată |

Gestionare repartizată (cu excepția ITDR pentru UE 10) (1) | 42 958 379 420,35 | 42 958 379 420.35 |

Cheltuieli directe | 506 917 349,70 | 288 467 538,09 |

ITDR pentru UE 10 | 0,00 | 14 087 299,00 |

Total (inclusiv Fondul de restructurare a sectorului zahărului) Fondul de restructurare a sectorului zahărului Total (exclusiv Fondul de restructurare a sectorului zahărului) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 |

(1) Sume angajate. Angajamente și plăți minus venituri alocate primite: 38 803 889 878,22 EUR

Pentru exercițiul financiar 2008, suma totală a creditelor de angajament utilizate efectiv a fost de 43 465 296 770,05 EUR, în timp ce suma totală a creditelor de plată a fost de 43 260 934 257,44 EUR.

Reporturi automate ale creditelor din 2007

Report din 2007 în 2008 | Sume angajate | Sume dezangajate | Plăți | Credite anulate |

Credite reportate | 24 884 835,15 | 1 507 033,19 | 22 760 724,02 | 617 077,94 |

Reportul automat din 2007 în 2008 a vizat doar cheltuielile directe pentru creditele nediferențiate. Conform tabelului de mai sus, s-a reportat suma de 24,9 milioane EUR din 2007 în 2008. În 2008, a fost dezangajată o sumă de 1,5 milioane EUR din acest report. Plățile efectuate s-au ridicat la 22,8 milioane EUR, iar sumele anulate au atins un total de 0,6 milioane EUR.

Plățile lunare

Plăți lunare către statele membre

Plăți lunare din cheltuielile prevăzute

Articolul 15 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune prevede că „plățile lunare sunt efectuate de Comisie […] pentru cheltuielile efectuate de agențiile de plăți acreditate din statele membre în decursul unei luni de referință”. Plățile lunare se efectuează către fiecare stat membru cel târziu în a treia zi lucrătoare din a doua lună care urmează celei în care s-au efectuat cheltuielile.

Plățile lunare reprezintă o rambursare a cheltuielilor nete (după deducerea veniturilor) care au fost deja efectuate și sunt puse la dispoziție pe baza declarațiilor lunare prezentate de statele membre[5]; contabilizarea lunară a cheltuielilor și a veniturilor face obiectul unor verificări și corecții pe baza declarației detaliate[6]. În plus, plățile devin definitive în urma verificării din cursul exercițiilor următoare, pe baza deciziilor de închidere a conturilor.

Sistemul plăților lunare s-a aplicat plăților efectuate de statele membre de la 16.10.2007 la 15.10.2008. În plus, Comisia efectuează plăți sub gestiune directă pentru un număr limitat de măsuri până la data de 31.12.2008.

Pentru exercițiul financiar 2008, suma totală netă a plăților lunare efectuate a fost de 38 803 889 878,22 EUR.

Decizii privind plățile lunare pentru 2008

În ceea ce privește exercițiul financiar 2008, Comisia a adoptat douăsprezece decizii privind plățile lunare. În plus, în decembrie 2008, a fost adoptată o plată lunară suplimentară de ajustare a plăților deja acordate pentru cheltuielile totale imputabile exercițiului financiar. (Pentru detalii, a se consulta anexa 4 la documentul de lucru care însoțește prezentul raport).

EXECUȚIA BUGETULUI FEGA PENTRU 2008

Introducere

Anul agricol 2008 a fost marcat de scăderi foarte drastice și semnificative ale prețurilor multor produse agricole atât pe piața europeană, cât și pe cea mondială, înregistrate către sfârșitul exercițiului bugetar. Aceste scăderi ale prețurilor au afectat mai ales produsele vegetale și lactatele, în timp ce prețul cărnii a înregistrat o evoluție pozitivă. Volumul producției vegetale totale a UE a crescut în mod semnificativ în 2008 față de 2007, spre deosebire de creșterea marginală a producției animale. Evoluțiile de pe piețele agricole, împreună cu alți factori, au afectat atât nivelul cheltuielilor FEGA, cât și utilizarea creditelor disponibile în cadrul anumitor categorii bugetare.

Execuția bugetară totală a însumat 42 181,2 milioane EUR (excluzând Fondul de restructurare a sectorului zahărului). În ceea ce privește agricultura și dezvoltarea rurală (domeniul de politică 05), cheltuielile aferente măsurilor de piață au atins suma de 4 159,3 milioane EUR, iar cele aferente plăților directe s-au ridicat la 37 568,6 milioane EUR, ambele sectoare depășind creditele bugetare disponibile. Aceste cheltuieli au fost finanțate prin creditele bugetare inițiale, utilizând întreaga sumă a veniturilor alocate (și anume 1 159,5 milioane EUR) reportată din 2007, precum și o parte din veniturile alocate colectate în 2008 (în valoare de 87,5 milioane EUR dintr-un total de 1 561,6 milioane EUR). Mai mult, suma totală menționată a execuției include creditele corespunzătoare măsurilor privind piața produselor pescărești (domeniul de politică 11) în valoare de 51,8 milioane EUR, precum și pe cele care corespund măsurilor veterinare și fitosanitare (domeniul de politică 17), cu o valoare de 407,8 milioane EUR. (Pentru detalii, a se consulta anexa 3).

COMENTARII PRIVIND EXECUȚIA BUGETULUI AGRICOL PENTRU 2008

Este prezentat în continuare un scurt comentariu privind utilizarea creditelor disponibile din bugetul agricol pentru 2008. Execuția bugetului respectiv, precum și diferențele dintre această execuție și creditele incluse în bugetul inițial și în bugetul rectificativ nr. 3/2008 sunt prezentate în anexa 3.

Intervenția pe piețele agricole

Autoritatea bugetară a acordat credite inițiale în valoare de 4 032,4 milioane EUR pentru acest capitol deoarece a ținut seama de veniturile alocate în valoare de 467,0 milioane EUR. Plățile au totalizat 4 159,3 milioane EUR. În cadrul acestui capitol bugetar, cheltuielile pentru fructe și legume au depășit valoarea creditelor care le-au fost alocate inițial și au fost acoperite prin veniturile alocate acestui sector. În ceea ce privește carnea de porc, cheltuielile efectuate au dus la depășirea creditelor din sectorul respectiv. Creditele pentru sectorul zahărului și cel vitivinicol au fost subutilizate. În continuare, sunt prezentate pe scurt principalele motive care au determinat aceste modele de execuție a creditelor.

Zahăr

Subutilizarea creditelor în acest sector s-a datorat, în principal, cheltuielilor mai reduse efectuate pentru restituirile la export din cauza nivelului mai scăzut al ratei restituirilor la export din acest an de comercializare și, totodată, din cauza plăților mai reduse decât s-a prevăzut pentru dosarele restante privind restituirile la export.

Fructe și legume

Pentru fondurile operaționale destinate organizațiilor de producători, autoritatea bugetară a acordat credite inițiale în valoare de 105,0 milioane EUR, întrucât a luat în considerare veniturile însumând 467,0 milioane EUR alocate pentru finanțarea acestei scheme. Statele membre au efectuat cheltuieli în valoare de 581,6 milioane EUR. Cheltuielile care depășesc creditele bugetare inițiale au fost acoperite prin suma veniturilor alocate menționată și prin transferarea unor credite în valoare de 9,6 milioane EUR de la alte posturi bugetare.

Produse din sectorul vitivinicol

Subutilizarea creditelor în acest sector a reprezentat urmarea nivelului mai scăzut al cheltuielilor efectuate datorat, în primul rând, volumului mai redus de vin distilat pentru sectorul alcoolului alimentar și suprafețelor mai mici pentru care s-au plătit ajutoare pentru restructurarea și conversia podgoriilor față de volumul și suprafețele reținute în bugetul pentru 2008.

Sectorul cărnii de porc

Depășirea creditelor în acest sector s-a datorat mai ales cheltuielilor aferente măsurilor luate de Comisie pentru a face față situației dificile din sector din a doua jumătate a anului 2007. Mai exact, Comisia a introdus un ajutor pentru schema de depozitare privată și pentru plata restituirilor la export pentru exporturile de carne de porc proaspătă și congelată către toate destinațiile. În bugetul pentru 2008 nu s-au prevăzut niciun fel de credite pentru aceste scheme, iar cheltuielile rezultate au fost acoperite parțial prin veniturile alocate pentru măsurile de piață și parțial prin transferarea creditelor de la alte posturi bugetare.

Ajutoare directe

Creditele inițiale acordate de autoritatea bugetară pentru acest capitol au fost în valoare de 36 832,0 milioane EUR. Cheltuielile efectuate în cadrul acestui capitol au fost de37 568,6 milioane EUR.

Aproximativ 75% din aceste cheltuieli au vizat schema de plată unică (SPU). Pentru aceasta, autoritatea bugetară a acordat credite în valoare de 27 220,0 milioane EUR întrucât a ținut seama de veniturile care i-au fost alocate, însumând 1 470,0 milioane EUR. Astfel, creditele totale disponibile pentru finanțarea SPU au însumat 28 690,0 milioane EUR. Cheltuielile efectuate de statele membre s-au ridicat la 28 233,8 milioane EUR. Partea din aceste cheltuieli neacoperită prin creditele acordate (și anume 1 013,8 milioane EUR) a fost acoperită prin transferuri și prin veniturile alocate pentru această schemă.

COMENTARII PRIVIND EXECUȚIA VENITURILOR ALOCATE

Venituri alocate FEGA

Veniturile alocate reportate efectiv din 2007 în 2008 sunt în valoare de 1 159,5 milioane EUR și au fost integral utilizate pentru finanțarea cheltuielilor din exercițiul bugetar 2008, în conformitate cu articolul 10 din Regulamentul financiar. Această sumă a acoperit cheltuielile în valoare de 362,7 milioane EUR aferente fondurilor operaționale destinate organizațiilor de producători și pe cele în valoare de 796,9 milioane EUR destinate ajutoarelor directe. (Pentru detalii, a se consulta anexa 4).

În ceea ce privește veniturile alocate colectate în 2008, anexa 4 indică faptul că aceste venituri au fost în valoare de 1 561.6 milioane EUR și au provenit din:

- Corecțiile efectuate în urma procedurii de verificare a conformității, care au fost în valoare de 984,6 milioane EUR și au avut un nivel mai ridicat decât cel de 500,0 milioane EUR preconizat inițial deoarece, în cursul anului, au fost luate două decizii suplimentare de verificare a conformității.

- Veniturile provenite din corectarea neregulilor, în valoare de 356,1 milioane EUR, al căror nivel a fost mai ridicat decât cel preconizat inițial (și anume 80,0 milioane EUR). Aceasta a fost o situație excepțională, din cauza corecțiilor ad hoc impuse statelor membre în privința neregulilor nesoluționate de mult timp în conturile agențiilor de plăți.

- Sumele colectate ca taxe pentru lapte totalizând 220,9 milioane EUR.

Sumele temporare acordate pentru restructurarea sectorului zahărului

Spre deosebire de suma de 530,0 milioane EUR estimată inițial, veniturile alocate reportate în final din 2007 în 2008 s-au ridicat la 735,8 milioane EUR deoarece statele membre au plătit ajutoare de diversificare și ajutoare suplimentare cu o valoare mai mică decât cea prevăzută inițial. După plata tuturor ajutoarelor către beneficiarii fondului de restructurare a sectorului zahărului, sumele temporare pentru restructurare au prezentat un sold de 2 044,6 milioane EUR, reportat în 2009. (Pentru detalii, a se consulta anexa 4).

COMENTARII PRIVIND EXECUȚIA FONDULUI DE RESTRUCTURARE A SECTORULUI ZAHĂRULUI

Plățile totale efectuate de statele membre pentru ajutoare destinate restructurării sectorului zahărului, pentru ajutoare de diversificare și pentru ajutoare destinate rafinării zahărului s-au ridicat la 1 284,0 milioane EUR. Aceste ajutoare au fost plătite din veniturile menționate anterior, provenite din sumele temporare acordate pentru restructurarea sectorului zahărului. Mai precis, în ceea ce privește plata acestor ajutoare, suma de 735,8 milioane EUR a fost finanțată prin veniturile alocate reportate din 2007, în timp ce soldul de 548,3 milioane EUR a fost plătit din veniturile alocate colectate de statele membre și plătite la bugetul pentru 2008.

DEFALCAREA CHELTUIELILOR PE CATEGORII

Cheltuielile totale FEGA însumează 42 181,2 milioane EUR (excluzând Fondul de restructurare a sectorului zahărului). În continuare, sunt prezentate aceste cheltuieli defalcate pe categoriile cele mai importante, împreună cu procentul pe care îl reprezintă din cheltuielile totale FEGA pe 2008.

Restituirile la export

Cheltuielile cu restituirile la export s-au ridicat la 925,4 milioane EUR, adică 2,19% din total.

Ajutoarele directe

Cheltuielile cu ajutoarele directe s-au ridicat la 37 568,6 milioane EUR, adică 89,06% din total.

Depozitare

Cheltuielile pentru depozitare s-au ridicat la 147,9 milioane EUR, adică 0,35% din total. Principalele produse depozitate au fost cele din sectorul cerealelor, din cel vitivinicol, din sectorul laptelui, al cărnii de porc, al ouălor și al cărnii de pasăre.

Alte măsuri

Alte cheltuieli de intervenție s-au ridicat la 3 553,3 milioane EUR, adică 8,42% din totalul pe anul respectiv. Această rubrică vizează cheltuielile care nu se încadrează în niciuna dintre categoriile de mai sus.

Dezvoltare rurală

Nu s-au prevăzut niciun fel de credite în bugetul pentru 2008 pentru Secțiunea Garantare din fostul FEOGA[7]. În același timp, statele membre au declarat recuperări ale avansurilor plătite anterior în valoare de –14,1 milioane EUR.

Evoluția acestei defalcări pe categorii de cheltuieli pentru perioada 2003-2008 este prezentată în anexa 6.

[pic]

[pic]

[pic]

[pic]

[pic]

[pic]

[pic]

[1] Această procedură este prezentată în anexa 1.

[2] Aceste sume nu sunt înscrise în liniile de venituri din buget (articolul 670 pentru veniturile alocate FEGA), ci sunt menționate în comentariile bugetare la articolele respective.

[3] JO L 209, 11.8.2005, p. 1.

[4] Aceste sume nu sunt înscrise în liniile de venituri din buget (articolul 680 pentru sumele temporare acordate pentru restructurarea sectorului zahărului), ci sunt menționate în comentariile bugetare la articolele respective.

[5] Declarațiile lunare ale plăților se transmit de către statele membre prin intermediul declarației din data de 10 a lunii N+1.

[6] Statele membre transmit lunar declarațiile detaliate (utilizând tabelul 104) în data de 20 a lunii N+1.

[7] FEOGA: Fondul European de Orientare și Garantare Agricolă.